डेविड वॉर्नर (103) की शतकीय पारी के दम पर ऑस्ट्रेलिया क्रिकेट टीम ने मंगलवार को एशेज सीरीज के चौथे टेस्ट मैच के पहले दिन अपनी पहली पारी में इंग्लैंड के खिलाफ तीन विकेट के नुकसान पर 244 रन बना लिए हैं। ऑस्ट्रेलिया ने पिछले तीन मैचों में जीत हासिल करने के साथ ही पांच टेस्ट मैचों की एशेज सीरीज 3-0 से अपने नाम कर ली है। मेलबर्न क्रिकेट ग्राउंड पर जारी चौथे टेस्ट मैच में ऑस्ट्रेलिया ने अपनी पहली पारी की अच्छी शुरुआत की है। कप्तान स्टीव स्मिथ (65) और शॉन मार्श (31) नाबाद हैं।